
nr. 668/18.10.2023								PROIECT
HOTĂRÂRE                                         
pentru depunerea si implementarea proiectului cu titlul 
”SISTEME INTEGRATE DE COLECTARE ȘI VALORIFICARE A GUNOIULUI DE GRAJD ÎN COMUNA HLIPICENI, JUDEȚUL BOTOȘANI”, 
în vederea finanțării acestuia în cadrul Programului Național de Redresare și Reziliență -
Componenta C3 – Managementul Deșeurilor, Investiția I2 - Dezvoltarea infrastructurii pentru managementul gunoiului de grajd și al altor deșeuri agricole compostabile, Subinvestiția I.2.A-B – Sisteme Integrate de Colectare și Valorificare a Gunoiului de Grajd

Consiliul local al comunei Hlipiceni, judeţul Botoşani,
Având în vedere:
· referatul înregistrat la nr. 667/18.10.2023;
· proiectul de hotărâre cu nr. 668/18.10.2023, însoțit de referatul de aprobare al primarului înregistrat la nr. 669/18.10.2023;
· referatul de specialitate al compartimentului de resort din cadrul Primăriei Hlipiceni;
· avizul favorabil din partea comisiilor de specialitate din cadrul Consiliului local Hlipiceni;
În baza prevederilor:
· Ghidului Specific – privind condițiile de accesare a Fondurilor Europene aferente PNRR în cadrul Apelului de Proiecte PNRR/2023/C3/S/I.2.A-B;
· art. 44 alin. (1) din Legea nr. 273/2006, privind finanţele publice locale, cu modificări și completări ulterioare;
· art. 129 alin. (2) lit. b) și alin. (4) lit. d) din Ordonanța de Urgență a Guvernului nr. 57/2019 privind codul administrativ, cu modificări și completări ulterioare;
Ținând cont de prevederile Legii nr. 52/2003 privind transparența decizională în administrația publică locală și art. 8 alin. (1) din Ordonanța de Urgență a Guvernului  privind Codul administrativ; 
În temeiul  prevederilor art. 129 alin. (1), art. 139 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, 

Hotărăşte:

Art.1. – (1) Se modifică titlul proiectului din cuprinsul Hotărârii Consiliului local Hlipiceni cu nr. 70 din 20.09.2023, astfel: se înlocuiește ”ÎNFIINȚARE PLATFORMĂ COMUNALĂ PENTRU COLECTAREA GUNOIULUI DE GRAJD ȘI ACHIZIȚIA DE ECHIPAMENTE SPECIFICE ÎN COMUNA HLIPICENI, JUDEȚUL BOTOȘANI” cu următorul titlu: ”SISTEME INTEGRATE DE COLECTARE ȘI VALORIFICARE A GUNOIULUI DE GRAJD ÎN COMUNA HLIPICENI, JUDEȚUL BOTOȘANI”.
(2) Se aprobă depunerea și implemenatrea proiectului cu titlul ”SISTEME INTEGRATE DE COLECTARE ȘI VALORIFICARE A GUNOIULUI DE GRAJD ÎN COMUNA HLIPICENI, JUDEȚUL BOTOȘANI”, în vederea finanțării acestuia în cadrul Programului Național de Redresare și Reziliență, Componenta C3 – Managementul Deseurilor, Investitia I.2. - Dezvoltarea infrastructurii pentru managementul gunoiului de grajd și al altor deșeuri agricole compostabile, Subinvestiția I.2.A-B – Sisteme Integrate de Colectarea și Valorificarea Gunoiului de Grajd, având în vedere necesitatea investiției în comuna Hlipiceni, datorită numărului mare de animale pe care fermierii și locuitorii comunei îl dețin și a lipsei spațiilor conforme de depozitare (la nivel de fermă/gospodărie/comună), acestea conducând la nerespectarea legislației și a normelor prevăzute în Codul de Bune Practici Agricole pentru protecţia apelor împotriva poluării cu nitraţi proveniți din surse agricole, astfel dejecţiile lichide, semi-lichide şi solide din fermele/gospodăriile de animale conţin cantităţi mari de nutrienţi. Pătrunderea în corpurile de apă chiar a unor cantităţi mici din aceste substanţe poate avea consecinţe grave asupra calităţii apei din corpul de apă respectiv şi din corpurile de apă conexe.
(3) Descrierea necesității, oportunității și potențialul economic al investiției, se regăsește în Anexa nr. 1 și face parte integrantă din prezenta hotărâre.
Art.2. – În cazul obținerii finanțării, se aprobă introducerea în bugetul comunei, a sumelor necesare pentru perioada realizării investiției, conform Anexei nr. 2 care face parte integrantă din prezenta hotărâre.
Art.3.  – Se aprobă acoperirea cheltuielilor de mentenanță a investiției pe o perioadă de minimum cinci ani de la data efectuării ultimei plăți în cadrul proiectului.
Art.4. - Se aprobă asigurarea cofinanțării proiectului, respectiv finanțarea cheltuielilor neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări.
Art.5. - Investiția propusă constă în dezvoltarea Sistemelor Integrate de Colectare și Valorificare a Gunoiului de Grajd din comuna HLIPICENI, prin implementarea proiectului cu titlul ”SISTEME INTEGRATE DE COLECTARE ȘI VALORIFICARE A GUNOIULUI DE GRAJD ÎN COMUNA HLIPICENI, JUDEȚUL BOTOȘANI”, în conformitate cu prevederile Ghidului Specific, condiții de accesare a fondurilor europene aferente Programului Național de Redresare și Reziliență, în cadrul Apelurilor de Proiecte PNRR/2023/C3/S/I.2.A-B,  astfel:
· Construire platformă comunală de depozitare și valorificare a gunoiului de grajd de tip 2, cu o capacitate de 2.000 mc și o cantitate de gunoi de grajd suportată de 1.600 de tone, cu următoarele caracteristici tehnice: capacitatea maximă de depozitare a platformei (L×l×h) = 50 m × 16 m × 2,5 m = 2.000 mc;
· Dotarea cu platforme individuale de depozitare gunoi de grajd cu capacități de 6 sau 8 mc pentru gospodăriile/fermele din comună – 31 platforme individuale.
Art.6. – Se desemnează dl primar - Luchian Gheorghe-Marian,  reprezentantul legal al U.A.T. - COMUNA HLIPICENI,  să mențină relația cu Ministerul Mediului, Apelor și Pădurilor, în vederea derulării proiectului, sub toate aspectele tehnice și financiare ce rezultă din derularea proiectului.
Art.7. – Primarul comunei Hlipiceni, județul Botoșani, cu sprijinul compartimentelor de specialitate, va duce la îndeplinire prevederile prezentei hotărâri.
Art.8. - Prezenta hotărâre va fi comunicată în termen legal, primarului comunei Hlipiceni, Instituției Prefectului Judeţului Botoșani și va fi adusă la cunoştinţă publică prin afişare la sediul Primăriei Hlipiceni și pe pagina oficială de internet a instituției, la adresa www.hlipiceni.botosani.ro .

